Torneig de les Sis Nacions 2006
El Torneig de les Sis Nacions de 2006 fou la 7a edició del Torneig de les sis nacions des de la incorporació d'Itàlia l'any 2000. Incloent els anteriors formats del torneig, aquesta seria l'edició 112a del torneig de les seleccions més prestigiós de l'hemisferi nord. Aquesta fou l'última edició del torneig, abans de la remodelació de Lansdowne Road per a convertir-se en l'actual l'Aviva Stadium. Irlanda va jugar els seus partits com a local de les edicions de 2007, 2008, 2008 i 2010 a Croke Park, també a Dublín. En aquesta edició, França va guanyar la competició per diferència de punts amb Irlanda. Irlanda va guanyar com a consolació del Trofeu de la Triple Corona, el qual s'atorgava físicament per primera vegada, en guanyar els seus partits contra els altres nacions no continentals: Gal·les, Escòcia i Anglaterra. Itàlia una vegada més, va recollir la Cullera de fusta, però va mostrar una millora considerable del seu rendiment, guanyant per primera vegada un punt fora de casa en empatar a Cardiff. Per primera vegada des de 2000, Escòcia va guanyar la Copa Calcuta.